Vähät soiteltavat
Soitan, soitan soittoani,
 Kantelettani kaputan.
 Ei ole’ soiteltavani,
 Suuria saneltavani.
 Mitäs soitti Väinämöinen,
 Lauloi laatu sankarien,
 Kuinpa karhukin kavahti,
 Tanssihin väkevä taipu;
 Kun itsekin kyyneleitä
 Vanha vuodatti ilosta?
 Sotako sulatti rinnan,
 Taikko tappelu verinen?
 Ei suone’ sota iloa,
 Tappo mieltä taidollista.
 Soitan, soitan soittoani,
 Kantelettani kaputan;
 Vaikka soitan varpusesta,
 Laulan leivosen elosta:
 Puut ovat pienetkin hyviä,
 Ja paraita paikassansa’.

– sk –

Frans Jakob Chydenius
Runot